
ANUNŢ ORGANIZARE CONCURS
Primăria comunei  Măgura Ilvei , județul Bistrița- Năsăud  organizează, în conformitate cu prevederile H.G. nr.1336/28.10.2022, pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice
CONCURS 
pentru ocuparea  postului vacant de natură contractuală, pe perioadă determinată (36 luni), cu timp parţial, 42 ore/ lună,  de  PSIHOLOG CLINICIAN, în cadrul proiectului ,,Rețea de suport pentru vârstnicii din comunitate”, cod SMIS 352515 prin  „Programul Incluziune și Demnitate Socială 2021-2027”,  Apel : PIDS/632/PIDS_ P6/OP4/ ESO4. 11/PIDS_ A26 - Servicii de îngrijire la domiciliu pentru
 persoanele vârstnice – Regiuni mai putin dezvoltate

[bookmark: X8868825d6e4afff09f7d9291325e281ed0fd5b3]	CONDITII GENERALE DE OCUPARE A POSTULUI :
Poate ocupa un post vacant sau temporar vacant persoana care îndeplineşte condiţiile prevăzute de Legea nr. 53/2003 - Codul muncii, republicată, cu modificările şi completările ulterioare, şi cerinţele specifice prevăzute la art. 542 alin. (1) şi (2) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare:
  a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene, cu reședința în România;
  b) cunoaşte limba română, scris şi vorbit;
  c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
  d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
  e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
  f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
  g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
  
	h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).
i) îndeplinește alte condiții generale în funcție de specificul postului
	Condiții specifice pentru  postul de Psiholog clinician – COR – 263401:
	Candidații pentru postul de Psiholog clinician trebuie să îndeplinească următoarele condiții specifice:
· Studii de specialitate : Studii superioare în Psihologie;
· Atestat de liberă practică eliberat de Colegiul Psihologilor din România, în specialitatea
 ,, psihologie clinică”;
· Experienţă profesională specifică:  experienţă în cadrul unei poziţii cu atribuţii similare/într-un domeniu similar- minim 1 an.

[bookmark: X9ec29d00f91921c5995ec09725a590fb26f8fba]Psihologul clinician va avea, în principal, următoarele responsabilități:
· Evaluarea psihologică a persoanelor vârstnice beneficiare, în scopul identificării stării emoționale, a riscurilor de izolare, depresie, anxietate sau tulburări cognitive; 
· Elaborarea fișelor de evaluare psihologică individuală și contribuția la planurile personalizate de intervenție, împreună cu asistentul social și asistentul medical; 
· Furnizarea de consiliere psihologică individuală și/sau de grup pentru vârstnicii incluși în proiect, în funcție de nevoile identificate; 
· Susținerea activităților de socializare și sprijin psihosocial pentru creșterea stării de bine, a stimei de sine și a sentimentului de apartenență comunitară în rândul vârstnicilor; 
· Sprijinirea vârstnicilor în procesul de adaptare la limitările fizice sau sociale generate de vârstă, pierderi personale sau schimbări de mediu; 
· Realizarea de sesiuni educative privind sănătatea mintală a vârstnicilor și prevenirea problemelor psihoemoționale, în colaborare cu echipa proiectului; 
· Participarea la întâlnirile echipei multidisciplinare și oferirea punctului de vedere psihologic în privința intervențiilor planificate; 
· Monitorizarea evoluției psihologice a beneficiarilor și actualizarea fișelor de observație; 
· Întocmirea rapoartelor lunare privind activitățile desfășurate și transmiterea acestora către managerul de proiect; 
· Respectarea normelor etice și deontologice în practica psihologică, precum și a legislației în vigoare; 
· Alte responsabilități conform metodologiei de implementare aprobate; 
· Întocmește rapoarte proprii de activitate și fișe individuale de pontaj în formatul prevăzut de programul de finanțare; 
· Arhivarea fizică și electronică a documentelor proprii generate de activitatea din cadrul proiectului. 
[bookmark: v.-dosarul-de-concurs]Dosarul de concurs  va conţine, obligatoriu, următoarele documente:
a) formular de înscriere la concurs care conține și declarația de consimțământ privind prelucrarea datelor cu caracter personal(anexa nr.2 la H.G. nr.1336/2022) 
b) copia actului de identitate sau orice alt document care atestă identitatea, potrivit legii,după caz, aflat în termen de valabilitate,  ( semnată de candidat),
c) copia certificatului de căsătorie sau a altui document prin care s-a realizat schimbarea de nume, după caz; 
d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice postului solicitate în anunţul concursului; 
e) copiile documentelor care atestă îndeplinirea condițiilor specifice ale  postului solicitate de autoritatea sau instituția publică , copia carnetului de muncă , a adeverinței eliberate de angajator pentru perioada lucrată , care atestă vechimea în muncă și în specialitatea studiilor pentru ocuparea postului;
f) curriculum vitae, model comun european.
g) cazier judiciar sau o declarație pe propria răspundere că nu are antecedente penale ( candidatul declarat admis la selecția dosarelor,care a depus la înscriere o declarație pe propria răspundere că nu are antecedente penale , are obligația de a completa dosarul de concurs cu originalul cazierului judiciar , cel mai târziu până la data primei probe a concursului)
h) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului. Adeverința care atestă starea de sănătate conține , în clar, numărul , data, numele emitentului și calitatea acestuia , în formatul standard stabilit de Ministerul Sănătății.
i) certificatul de integritate comportamentală;

	Copiile  documentelor se prezintă însoțite de original, în vederea certificării pentru conformitate de către secretarul comisiei de concurs. Dosarele incomplete nu se înregistrează.
[bookmark: ix.-informații-suplimentare]	Bibliografie specifică  pentru  postului de PSIHOLOG CLINICIAN :     
1) Legea 213/2004 privind exercitarea profesiei de psiholog cu drept de liberă practică, înfiinţarea, organizarea şi funcţionarea Colegiului Psihologilor din România, cu modificările şi completările ulterioare;
2) Legea asistenţei sociale nr.  292/2011 , cu modificările şi completările ulterioare;
3) Legea nr. 17/2000 privind asistența socială a persoanelor vârstnice, republicată, cu modificările și completările ulterioare;
4)  Hotărârea Convenţiei naţionale a Colegiului Psihologilor din România nr. 1/2018 pentru aprobarea Codului deontologic al profesiei de psiholog cu drept de liberă practică, cu modificările şi completările ulterioare.
  Data concursului: 
· proba scrisă se va desfășura pe data de  20 august 2026, ora.10.00.
· interviul   se va desfășura pe data de  25 august 2026, ora 10.00.
 Probele  se vor susține la sediul Primăria Comunei Măgura Ilvei  , nr 420.
 Orice schimbare a locului de desfășurare a probelor de concurs va fi anunțată în cel mai scurt timp prin afișare la sediul instituției.
CALEDARUL DE DESFĂȘURARE A CONCURSULUI

	Activitatea
	Data/ora/termen

	Afișarea anunțului de concurs
	23.07.2026  

	Înscrierea la concurs – depunere dosare
	Până la data de 06.08.2026, ora 16:00

	Afișarea rezultatelor selecției dosarelor
	10.08.2026 ora 13:00

	Depunere contestații selecție dosare
	11.08.2026 ora 13:00

	Soluționare contestații depunere dosare
	12.08.2026 ora 13:00

	Proba scrisă
	20 august  2026, ora 10:00

	Afișarea rezultatelor probei scrise
	20.08.2026, ora 15:00

	Depunerea contestațiilor
	21.08.2026 ora 14:00

	Soluționarea contestațiilor proba scrisă
	24 .08.2026 ora 14:00

	Interviul / probă practică 
	25 august 2026, ora 10.00

	Afișarea rezultatelor interviului /probă practică 
	25 august 2026 , ora 13:00

	Depunerea contestațiilor
	26 august 2026, ora 12:00

	Soluționarea contestațiilor și afișare
	27 august 2026 , ora 12:00

	Afișare rezultatelor finale ale concursului
	27 august 2026, ora 14:00


	Pentru promovarea probei scrise, a probei practice și a interviului, candidatul trebuie să obțină minimum 50 de puncte. Pentru a participa la proba următoare a concursului este condiționată de promovarea probei anterioare. De asemenea, selecția dosarelor de concurs este eliminatorie dacă din documentele prezentate nu rezultă îndeplinirea condițiilor generale, dar și a condițiilor specifice postului de către candidat.
PRIMAR ,
AVRAM VALER

